Awↄse guu wↄn a na wↄwↄ Asɛnnibea a wↄdi mmaratofoↄ asɛm no nyinaa, berɛ a wↄtee sɛ Freddie Blay a na ↄyɛ dwantenani ma NPP no rekↄgyina wↄn a wↄne Aisha Huang di dwuma a aban no akyere wↄn sɛ wↄretu galamsey no afa adi wↄn asɛm ama wↄn no.
Lucy Ekeleva Blay a ↄyɛ lↄya ni a ↄno ankasa ate ne ho no de too dwa wↄ asɛnnibea sɛ, ↄregyina asɛm no mu kakra ama Freddie Blay wↄ nnipa nnan a wↄn din ne; Gao Jin Cheng, Lu Qi Jun, Haibin Go ne Zhang Zhipeng a wↄne Aisha Huang di dwuma no asɛnnie no mu.
Sɛ yɛhwɛ mu a, Aisha Huang opeemu no ankasa deɛ, NPP mu nnipa titire, Nkrabea Effah Dartey na ↄregyina n’afa adi n’asɛm no.
Krataa a wↄde kↄↄ wↄ mmaratofoↄ yi afa sɛ wↄnyi wↄn mfiri afiase no, Otemmuafoↄ Lydia Osei Marfo annye anto mu, na ↄkaa sɛ, wↄn a wↄabↄ wↄn kwaadu no yɛ ↄnam foforↄ so adehyeɛ a wↄnni sikasɛm mu ahoↄden titire biara anaa wↄnni ayↄnkofa titire biara wↄ asɛnnie no mu wↄ asɛnnibea hↄ, ne saa nti, sɛ wↄyi wↄn na ɛduru sɛ wↄbɛtoto wↄn ano a, ebia na wantumi anyina ano.
Otemmuafoↄ no kaa sei; “Sɛdeɛ yɛn nyinaa nim wↄ ↄman yi mu no, nnipa nhyɛda nhia ahyɛnsodeɛ a wↄde tu kwan firi ↄman yi mu no bi ansa na wↄatumi afiri ha, na sɛ ɛkↄba sɛ saa nnipa yinom di fↄ, na sɛ yɛhwɛ asotwe a wↄbɛnya no ano den a, mewↄ gyedie yie sɛ sɛ yɛgyae wↄn a, wↄmmɛgyina yɛn anim ha mma yɛntoto wↄn ano.
Wↄde Aisha Huang ne nnipa nnan a wↄka ne ho no nyinaa asane akↄgu aban mu, na wↄbɛwↄ hↄ ara ne akↄsi Obubuo da 24 wↄ afe 2022 mu.
